[{"text_idx": "#000005", "text": "Croeso i\u2019r rhifyn diweddaraf o Fwletin Archifau a Llyfrgell Cofnod Henebion Cenedlaethol Cymru (CHCC). Gellir gweld yr eitemau archifol a\u2019r llyfrau llyfrgell ac erthyglau o gylchgronau yn ein hystafell ddarllen gyhoeddus. Gellir gweld y deunydd archifol ar Coflein hefyd yn coflein.gov.uk. Gellir dod o hyd i bob cyhoeddiad yn ein Catalog Llyfrgell ar-lein."}, {"text_idx": "#000007", "text": "Mae eitemau archif wedi\u2019u hychwanegu i\u2019r casgliadau canlynol yn ystod y mis diwethaf:"}, {"text_idx": "#000009", "text": "Copi\u0308au caled yw llawer o\u2019r eitemau hyn, sy\u2019n cynnwys cynlluniau ar raddfa fawr, ffotograffau ac adroddiadau, ac maent ar gael i\u2019w gweld yn ein hystafell chwilio yn Aberystwyth. Mae eitemau eraill yn rhai digidol y gellir eu gweld ar ein catalog ar-lein Coflein."}, {"text_idx": "#000010", "text": "Dyma rai o\u2019r eitemau sydd wedi\u2019u catalogio erbyn hyn ac sydd ar gael ar Coflein:"}, {"text_idx": "#000011", "text": "Ffotograff o arolwg o longddrylliad stemar olwyn yr ALBION sy\u2019n gorwedd wedi\u2019i guddio\u2019n rhannol ar Draeth Albion, Sir Benfro. Tynnwyd y ffotograff gan Hannah Genders Boyd. Mae\u2019r llongddrylliad wedi cael ei fonitro\u2019n rheolaidd gan y Comisiwn ers 2017 yn rhan o brosiect CHERISH."}, {"text_idx": "#000012", "text": "Ffotograff o\u2019r awyr, sy\u2019n dangos golygfa o\u2019r argae yng Nghronfa Ddw\u0302r Llys y Fran, Sir Benfro yn ystod sychder. Tynnwyd y ffotograff yn ystod rhaglen y Comisiwn Brenhinol o archwiliadau archaeolegol o\u2019r awyr, a gyflawnwyd gan Toby Driver ar 19 Awst 2022."}, {"text_idx": "#000013", "text": "Ffotograff lliw digidol o arolwg o bedwar cysgodfan promena\u0302d sydd wedi goroesi rhwng Llandrillo-yn-Rhos a Bae Colwyn. Roedd y cysgodfannau, sydd mewn arddull modernaidd ac a adeiladwyd tua 1969, yn rhan o\u2019r optimistiaeth a welwyd wedi\u2019r rhyfel, gyda gwyliau glan mo\u0302r yn dychwelyd a\u2019r gwariant cysylltiedig ar ddiweddaru cyfleusterau mewn cyrchfannau megis Llandrillo a Bae Colwyn."}, {"text_idx": "#000014", "text": "Delwedd ddigidol o arolwg gan Gerbyd Awyr Di-griw o Fedd Dobby, yn edrych i gyfeiriad y gogledd-ddwyrain ar draws traeth Freshwater West. Mae\u2019r garnedd isel, a godwyd o gerrig crwn o\u2019r traeth, yn coffa\u0301u cymeriad ffuglennol \u2018Dobby\u2019, y coblyn y cafodd ei farwolaeth a\u2019i gladdedigaeth eu ffilmio yn Freshwater West ar gyfer \u2018Harry Potter and the Deathly Hallows \u2013 Part 1\u2019. Mae llawer o\u2019r bobl sy\u2019n ymweld a\u0302\u2019r garnedd yn ei hystyried yn fan i fyfyrio\u2019n dawel."}, {"text_idx": "#000015", "text": "Mae ein llyfrau a\u2019n cyfnodolion i gyd wedi\u2019u cofnodi ar Gatalog Llyfrgell y Comisiwn Brenhinol ac mae modd eu gweld yn ein Llyfrgell a\u2019n Hystafell Chwilio."}, {"text_idx": "#000019", "text": "Os oes gennych unrhyw sylwadau neu ymholiadau, mae croeso i chi gysylltu a\u0302 ni:"}, {"text_idx": "#000023", "text": "Ymunwch a\u0302\u2019r rhestr e-bostio i dderbyn diweddariadau rheolaidd. Mae\u2019n rhad ac am ddim!"}]